ඒ අනුව මෙහි වගඋත්තරකරුවන් වන පොලිස් මූල්‍ය අපරාධ විමර්ශණ කොට්ඨාශය, පොලිස්පතිවරයා සහ නීතිපතිවරයා ඇතුළු 05 දෙනෙකු නම් කර තිබෙනවා.දිවි නැගුම සංවර්ධන දෙපාර්තමේන්තුවේ සිදු වූ මූල්‍ය වංචාවක් සම්බන්ධයෙන් ප්‍රකාශයක් ලබාදීම සඳහා පොලිස් මූල්‍ය අපරාධ විමර්ශන කොට්ඨාශයේ පෙනී සිටි හිටපු අමාත්‍ය බැසිල් රාජපක්ෂ එම කොට්ඨාශය විසින් අත්අඩංගුවට ගනු ලැබුවේ පසුගිය 18 වැනිදායි.පසුව ඔහු කඩුවෙල මහේස්ත්‍රාත් අධිකරණයට ඉදිරිපත් කිරීමෙන් පසුව අගෝස්තු මස 01 වැනිදා දක්වා රක්ෂිත බන්ධනාගාර ගත කෙරුණා.කඩුවෙල මහේස්ත්‍රාත්වරයා ලබාදුන් නියෝගය අත්හිටුවමින් තමාට ඇප ලබාදෙන ලෙස ඉල්ලමිනුයි හිටපු අමාත්‍යවරයා කොළඹ මහාධිකරණය හමුවේ ප්‍රතිශෝධිත ඇප අයදුම්පතක් ගොනු කරනු ලැබුවේ.